**Zápisnica**

z osemnásteho zasadnutia Obecného zastupiteľstva v Rúbani, konaného

dňa 25. októbra 2024 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňuje 5 poslancov, takže zasadnutie je uznášaniaschopné.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **184** zo dňa **25.10.2024**

Obecné zastupiteľstvo v Rúbani

s poukazom na § 12 ods. 11 zákona č. 369/1990 Zb. o obecnom zriadení

**1. berie na vedomie**

prehlásenie, že Obecné zastupiteľstvo v Rúbani je spôsobilé rokovať a uznášať sa, nakoľko je prítomná nadpolovičná väčšina poslancov.

**2. schvaľuje**

 program zasadnutia Obecného zastupiteľstva v Rúbani

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Rozpočtové opatrenie starostky obce č. 1/2024
5. Návrh na VI. úpravu rozpočtu Obce Rúbaň na rok 2024
6. Návrh na vyradenie prebytočného a neupotrebiteľného majetku obce
7. Rekonštrukcia chodníkov v obci Rúbaň
8. Hydraulický ramenný mulčovač s kosiacim ramenom
9. Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda, Rúbaň – Fűr č. 407 za školský rok 2023/2024
10. Správa o vyhodnotení žiadostí o poskytnutie finančnej podpory na realizáciu projektových zámerov na území obce podaných obcou Rúbaň
11. Informácie starostky obce zo spoločného verejného prerokovania správy o hodnotení navrhovanej činnosti „Veterný park Rúbaň“
12. Opakované uzatvorenie nájmu bytu
13. Rôzne
14. Interpelácie
15. Záver

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Eriku Csölleovú a za overovateľov zápisnice určila PaedDr. Kristínu Pócsovú a Gábora Pócsa.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **185** zo dňa **25.10.2024**

Obecné zastupiteľstvo v Rúbani

s poukazom na § 12 ods. 11 zákona č. 369/1990 Zb. o obecnom zriadení

**určuje**

1. zapisovateľku: Eriku Csölleovú
2. overovateľov zápisnice: PaedDr. Kristínu Pócsovú, Gábora Pócsa

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie: Ing. Zoltána Tamašeka, Imricha Petríka a Štefana Juhásza.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **186** zo dňa **25.10.2024**

Obecné zastupiteľstvo v Rúbani

s poukazom na § 12 ods. 11 zákona č. 369/1990 Zb. o obecnom zriadení

**volí**

návrhovú komisiu v zložení: Ing. Zoltán Tamašek, Imrich Petrík, Štefan Juhász

**4/ Rozpočtové opatrenie starostky obce č. 1/2024**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Rozpočtové opatrenie starostky obce č. 1/2024, ktorý tvorí prílohu zápisnice pod písmenom C. V súlade s § 11 ods. 4 písm. b) zákona č. 369/1990 Zb. o obecnom zriadení v z. n. p., § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. a na základe poverenia obecného zastupiteľstva – uznesenie č. 230 zo dňa 28.06.2013 starostka vykonala dňa 30.09.2024 rozpočtové opatrenie č. 1/2024 - presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **187** zo dňa **25.10.2024**

Obecné zastupiteľstvo v Rúbani

podľa § 11 ods. 4 písm. b) zákona č. 369/1990 Zb. o obecnom zriadení v z.n.p.

**berie na vedomie**

zmenu rozpočtu obce rozpočtovým opatrením starostky obce č. 1/2024 zo dňa 30.09.2024 v zmysle uznesenia obecného zastupiteľstva č. 230 zo dňa 28.06.2013

**5/ Návrh na VI. úpravu rozpočtu Obce Rúbaň na rok 2024**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na VI. úpravu rozpočtu Obce Rúbaň na rok 2024, ktorý tvorí prílohu zápisnice pod písmenom D. Návrh na VI. úpravu rozpočtu Obce Rúbaň na rok 2024 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2024 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania po doplnení návrhu starostky obce, a to na funkčnej klasifikácii 0620 s názvom Rozvoj obcí – obstaranie kapitálových aktív navýšiť navrhovanú sumu o 996 EUR na zaobstaranie opcie – chladič oleja ku kosiacemu ramenu.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **188** zo dňa **25.10.2024**

Obecné zastupiteľstvo v Rúbani

schvaľuje

VI. úpravu rozpočtu Obce Rúbaň na rok 2024

**6/ Návrh na vyradenie prebytočného a neupotrebiteľného majetku obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na vyradenie prebytočného a neupotrebiteľného majetku obce, ktorý tvorí prílohu zápisnice pod písmenom E. Vyraďovacia a likvidačná komisia pri prerokovaní jednotlivých návrhoch na vyradenie postupovala podľa Smernice vyraďovacej a likvidačnej komisie schválenej uznesením obecného zastupiteľstva č. 154 zo dňa 24.09.2012 a účinnej odo dňa 24.09.2012. Jedná sa o majetok, ktorý je pre obec už nepotrebný, obec ho nepoužíva respektíve už neplní účel stanovený pri jeho zaradení.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **189** zo dňa **25.10.2024**

Obecné zastupiteľstvo v Rúbani

**1. berie na vedomie**

Návrh na vyradenie prebytočného a neupotrebiteľného majetku obce číslo OcU/S2024//00621-001 zo dňa 21.10.2024

**2. schvaľuje**

Vyradenie prebytočného a neupotrebiteľného majetku obce číslo OcU/S2024/00621-001 zo dňa 21.10.2024

**7/ Rekonštrukcia chodníkov v obci Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Rekonštrukcia chodníkov v obci Rúbaň, ktorý tvorí prílohu zápisnice pod písmenom F. V materiáli boli uvedené tieto informácie:

* Žiadosť o poskytnutie nenávratného finančného príspevku podaná na Pôdohospodársku platobnú agentúru (ďalej len „PPA“) dňa 17.10.2023;
* Rozhodnutie o schválení žiadosti o nenávratný finančný príspevok vo výške 21 276,12 EUR doručené PPA do podateľne obce dňa 05.03.2024;
* Zmluva o poskytnutí nenávratného finančného príspevku č. 309070DS16 nadobudla účinnosť dňa 18.06.2024;
* Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov prešiel novelizáciou, novela nadobudla účinnosť od 1. augusta 2024. V rámci tejto novelizácie bolo okrem iného i navýšenie finančného limitu zákaziek, ktoré nespadajú pod [zákon o verejnom obstarávaní](https://www.vssr.sk/main/goto.ashx?t=26&p=4437168&f=3) (tzv. zákazky malého rozsahu), z 10 000 EUR na súčasných 50 000 EUR bez DPH;
* Z dôvodu zabezpečenia pravidiel hospodárnosti na predmet zákazky Rekonštrukcia chodníkov v obci Rúbaň sa realizoval prieskum trhu; výzva na predloženie cenovej ponuky bola odoslaná 3 potenciálnym uchádzačom dňa 7.10.2024 a lehota na predloženie ponuky bola stanovená do 15.10.2024; cenovú ponuku predložili všetci oslovení potenciálni uchádzači;
* Rozpočtované náklady sú vo výške 36 507,06 EUR, najvýhodnejšia predložená cenová ponuka je vo výške 34 199,78 EUR, teda úspora vo výške 2 307,28 EUR;
* Na predfinancovanie bol obcou prijatý bankový úver vo výške 37 000 EUR;
* Predpokladaná realizácia projektu: november 2024.

Poslancom bol v písomných podkladoch predložený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **190** zo dňa **25.10.2024**

Obecné zastupiteľstvo v Rúbani

podľa § 11 ods. 4 zákona č. 369/1990 Zb. o obecnom zriadení v z. n. p.

1. **berie na vedomie**

 informácie v súvislosti s realizáciou projektu „Rekonštrukcia chodníkov v obci Rúbaň“

1. **odporúča**

starostke obce uzatvoriť Zmluvu o dielo uzavretú v súlade so znením § 536 a nasl. zákona č. 513/1991 Zb. Obchodného zákonníka v znení neskorších predpisov medzi objednávateľom Obec Rúbaň a zhotoviteľom Špeciálne cestné práce KOREKT spol. s r.o., Roľníckej školy 873, 945 01 Komárno, IČO 34096116, predmetom ktorej je realizácia diela „Rekonštrukcia chodníkov v obci Rúbaň“ v celkovej cene diela spolu s  DPH vo výške 34 199,78 EUR

**8/ Hydraulický ramenný mulčovač s kosiacim ramenom**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Hydraulický ramenný mulčovač s kosiacim ramenom, ktorý tvorí prílohu zápisnice pod písmenom G. Mulčovač by bol využitý na údržbu miestnych komunikácií, verejných priestranstiev, obecných cintorínov, športového ihriska ap.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania a po zapracovaní vyjadrenia starostky obce (opcia – chladič oleja ku kosiacemu ramenu).

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **191** zo dňa **25.10.2024**

Obecné zastupiteľstvo v Rúbani

podľa § 11 ods. 4 zákona č. 369/1990 Zb. o obecnom zriadení v z. n. p.

**schvaľuje**

nákup hydraulického ramenného mulčovača s kosiacim ramenom v celkovej cene 14 100,00 EUR

**9/ Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda, Rúbaň – Fűr č. 407 za školský rok 2023/2024**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda, Rúbaň – Fűr č. 407 za školský rok 2023/2024, ktorý tvorí prílohu zápisnice pod písmenom H. Správa je vypracovaná v zmysle vyhlášky Ministerstva školstva, vedy, výskumu a športu Slovenskej republiky č. [435/2020 Z. z.](https://www.vssr.sk/main/goto.ashx?t=26&p=5278145&f=3) o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení. Táto vyhláška je vykonávacím predpisom vydaného podľa  [zákona č. 596/2003 Z. z.](https://www.vssr.sk/main/goto.ashx?t=27&p=2973545&f=3) o štátnej správe v školstve a školskej samospráve a o zmene a doplnení niektorých zákonov v znení neskorších predpisov. V termíne do 15. októbra príslušného roka má byť správa po predošlom prerokovaní v pedagogickej rade predložená na vyjadrenie príslušnému orgánu školskej samosprávy – rade školy. V termíne do 31. októbra príslušného roka má byť správa predložená na schválenie zriaďovateľovi aj s prílohou, ktorou je vyjadrenie príslušného orgánu školskej samosprávy. V termíne do 31. decembra príslušného roka schválená správa má byť zverejnená na obvyklom mieste a na webovom sídle školy, ak je zriadené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **192** zo dňa **25.10.2024**

Obecné zastupiteľstvo v Rúbani

podľa § 11 ods. 4 zákona č. 369/1990 Zb. o obecnom zriadení v z. n. p.

**schvaľuje**

Správu o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda, Rúbaň – Fűr č. 407 za školský rok 2023/2024

**10/ Správa o vyhodnotení žiadostí o poskytnutie finančnej podpory na realizáciu projektových zámerov na území obce podaných obcou Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Správa o vyhodnotení žiadostí o poskytnutie finančnej podpory na realizáciu projektových zámerov na území obce podaných obcou Rúbaň, ktorý tvorí prílohu zápisnice pod písmenom I. Ide o tieto projektové zámery:

 **„Most na miestnej komunikácii v obci Rúbaň nad potokom Paríž“**

Rada partnerstva NSK v Nitre zasadala dňa 16.9.2024.

Výzva na miestne komunikácie bola zverejnená dňa 29.4.2024. Do termínu 12.7.2024 bolo predložených 37 formulárov PZ IÚI s celkovým indikatívnym rozpočtom vo výške takmer 13,2 milióna EUR, pričom výška alokovaných finančných prostriedkov pre NSK je niečo vyše 4 milióny EUR.

Cieľom nášho projektu je rekonštrukcia mosta na miestnej komunikácii v obci Rúbaň nad potokom Paríž. Rekonštrukcia zahŕňa výmenu mostného zvršku v rozsahu zlepšenia stavebno-technického stavu nevyhovujúceho mostného objektu. Výdavky boli stanovené na základe rozpočtu stavby, ktorý bol súčasťou projektovej dokumentácie overenej v stavebnom konaní s celkovými plánovanými výdavkami vo výške 228.726,95 eur pri minimálne 8-percentnom spolufinancovaní. Projektový zámer bol schválený Kooperačnou radou a bol predložený na Radu partnerstva NSK, na zasadnutí ktorej však schválený nebol. V rámci nášho územia boli schválené dve žiadosti, a to pre obec Mužla a obec Čechy. Podrobnejšie informácie sú zverejnené na webovom sídle NSK:

<https://www.unsk.sk/zobraz/sekciu/zasadnutia-rady-partnerstva-2021-2027>

Schválené projektové zámery sa následne predkladajú do tzv. ostrej výzvy Ministerstva investícií, regionálneho rozvoja a informatizácie - MIRRI SR. Ich realizácia je vzhľadom na časovo náročné obdobie schvaľovania projektu naplánovaná na obdobie do 05/2026.

Nakoľko náš projekt nebol podporený z dôvodu nedostatočnej výšky finančnej alokácie, môžeme sa zapojiť do dopytovo – orientovanej výzvy, pri ktorých majú takéto projekty pridelené dva body navyše.

**„Výstavba autobusovej zastávky v obci Rúbaň“**

Ministerstvo financií SR zverejnilo zoznam schválených žiadostí o dotáciu na individuálne potreby obcí. Žiaľ, ani naša obec, ani nikto z okolia nemá schválenú dotáciu - okrem veľkých miest Nové Zámky a Nitra, ktoré vedia preukázať najvyššie bodovo hodnotený regionálny prínos.

Informácie sú zverejnené na webovom sídle Ministerstva financií SR: [https://www.mfsr.sk/sk/financie/dotacie/moznosti-podpory/na-zaklade-vyzvy-poskytnutie-dotacie/-2-dotacia-individualne-potreby-obci/](https://www.mfsr.sk/sk/financie/dotacie/moznosti-podpory/na-zaklade-vyzvy-poskytnutie-dotacie/-1-dotacia-z-prijmov-z-odvodu-vseobecne-prospesne-sluzby/)

***„*Nákup malotraktora a príslušenstva“**

Žiadosť o podporu formou dotácie na rok 2024 bola podaná na Environmentálny fond.

Stav žiadosti: v štádiu vyhodnocovania

Poslancom bol v písomných podkladoch predložený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **193** zo dňa **25.10.2024**

Obecné zastupiteľstvo v Rúbani

podľa § 11 ods. 4 zákona č. 369/1990 Zb. o obecnom zriadení v z. n. p.

**berie na vedomie**

Správu o vyhodnotení žiadostí o poskytnutie finančnej podpory na realizáciu projektových zámerov na území obce podaných obcou Rúbaň na projekty:

1. Most na miestnej komunikácii v obci Rúbaň nad potokom Paríž
2. Výstavba autobusovej zastávky v obci Rúbaň
3. Nákup malotraktora a príslušenstva

**11/ Informácie starostky obce zo spoločného verejného prerokovania správy o hodnotení navrhovanej činnosti „Veterný park Rúbaň“**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Informácie starostky obce zo spoločného verejného prerokovania správy o hodnotení navrhovanej činnosti „Veterný park Rúbaň“, ktorý tvorí prílohu zápisnice pod písmenom J. Dotknuté obce Rúbaň, Dubník, Strekov, Pribeta a Dvory nad Žitavou po dohode s navrhovateľom - obchodnou spoločnosťou Green Energy Holding s.r.o. so sídlom Mraziarenská 6, 821 08 Bratislava v zmysle § 34 ods. 5 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov zvolali spoločné verejné prerokovanie správy o hodnotení navrhovanej činnosti „Veterný park Rúbaň“. Spoločné verejné prerokovanie správy o hodnotení navrhovanej činnosti sa konalo dňa 3. októbra 2024 so začiatkom o 17.00 hodine vo veľkej sále kultúrneho domu v Rúbani.

Výstavba energetického parku je kľúčovou investíciou obce v  programovom období 2024-2030 a zároveň prispieva k rozvoju nízko uhlíkového hospodárstva, čo je v súlade so strategickými cieľmi SR a EÚ v súvislosti s bojom voči klimatickej zmene.

Projekt výstavby energetického parku je zahrnutý v Územnom pláne obce Rúbaň v platnom znení s určením územnej rezervy mimo zastavaného územia obce. Jedná sa o územie ležiace v západnej časti katastrálneho územia s celkovou výmerou cca 413,9 ha. Územie je klasifikované funkčným regulatívom ako výrobné územie. Plocha na ktorej má byť vybudovaný energetický park má priradené číslo: VE1-7.

Vybudovanie veterného parku je zakomponované aj v Programe hospodárskeho rozvoja a sociálneho rozvoja Obce Rúbaň na roky 2024 - 2030 v časti Akčný plán regionálneho rozvoja obce. Predpokladané investície sú vo výške 60 miliónov EUR.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ 5/0/0*

**U z n e s e n i e** Obecného zastupiteľstva v Rúbani **č**. **194** zo dňa **25.10.2024**

Obecné zastupiteľstvo v Rúbani

**berie na vedomie**

informácie starostky obce zo spoločného verejného prerokovania správy o hodnotení navrhovanej činnosti „Veterný park Rúbaň“

**12/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Opakované uzatvorenie nájmu bytu, ktorý tvorí prílohu zápisnice pod písmenom K. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Dokumenty, ktorými prenajímatelia deklarujú svoje príjmy a preukazujú splnenie podmienky, boli do podateľne obce doručené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ 5/0/0*

**U z n e s e n i e** Obecného zastupiteľstva v Rúbani **č**. **195** zo dňa **25.10.2024**

Obecné zastupiteľstvo v Rúbani

**1**. **schvaľuje**

opakované uzatvorenie nájmu bytu s nájomcami:

 Zoltán Gőgh a manželka Petra, obaja bytom Rúbaň 441/4, 941 36 Rúbaň

**2. poveruje**

starostku obce s uzatvorením Nájomnej zmluvy na obdobie 3 rokov

**13/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Starostka obce si dovolila prečítať osobný list pána Istvána Benczeho, starostu partnerskej obce Dömsöd, ktorý končí svoje pôsobenie na funkcii starostu obce Dömsöd:

*„*Nelúčim sa, pretože som si istý, že sa ešte veľakrát stretneme, ale vyjadrujem vďaku! Ďakujem, že robíte tak veľa pre priateľstvo medzi našimi dvomi samosprávami a za moju osobnú podporu! Jedna z najlepších spomienok na obdobie môjho starostovania je, že som s Vami v kontakte! Som hrdý na naše priateľstvo. 30. septembra končím vo funkcii starostu a úlohy s tým spojené odovzdám pani Zsuzsa Tarr-Sipos.

S láskou pozdravujem všetkých občanov Rúbane a samozrejme aj Vás: István Bencze!“

Predbežný návrh manželov Varsányiových z Dömsödu na výlet do Sedmohradska. Na základe ich doterajších skúseností cena za ubytovanie je 32-35 eur/osoba/deň a zahŕňa raňajky a večere. Vstupenky a parkovanie sú vo výške 120 lei/osoba. Vzdialenosť prejdená autobusom je cca 2000 km za štyri dni.

Poďakovanie pani PaedDr. Kristíne Pócsovej za úspešne zorganizovaný výlet detí do partnerskej obce Dömsöd, ktorý sa uskutočnil dňa 14.9.2024.

V súvislosti so zavedením množstvového zberu komunálneho odpadu na území obce Rúbaň počnúc rokom 2025 boli v dňoch 10.09.2024 a  24.09.2024 zberovou spoločnosťou Brantner Nové Zámky s.r.o. označené plastové zberné nádoby čipmi. Zberné nádoby sa nepodarilo označiť čipom u 29 domácnosti, a to zo subjektívnych dôvodov na ich strane.

Dňa 13.9.2024 Regionálny úrad verejného zdravotníctva v Nových Zámkoch doručil Výzvu vo veci vykonania jesennej preventívnej deratizácie. O výzve boli občania informovaní cestou miestneho rozhlasu, výzva je zverejnená na úradnej tabuli obce a webovom sídle obce. Podnikateľským subjektom na území obce Rúbaň bola výzva postúpená listom.

Dňa 18.09.2024 bol našej obci doručený Ďakovný list starostu obce Gbelce, pána Szabolcsa Bolyu za pomoc, ktorú jeho obci poskytla aj naša obec pri odstraňovaní následkov veternej smršte, ktorá sa prehnala cez obec Gbelce dňa 12. júla 2024 a napáchala na jej území obrovské škody.

Dňa 19.9.2024 Regionálna správa ciest, pracovisko Gbelce vykonávala opravu výtlkov na ceste III. triedy. Výtlky boli vyplnené studenou asfaltovou zmesou.

Dňa 20.09.2024 bola s Úradom práce, sociálnych vecí a rodiny v Nových Zámkoch uzatvorená Dohoda na aplikáciu § 10 zákona č. 417/2013 Z. z. o pomoci v hmotnej núdzi do praxe na rok 2025.

Dňa 23.9.2024 bol Knižnicou Nové Zámky zaslaný dotazník, ktorým sa robil prieskum o tom, aké boli vykonané rekonštrukcie resp. modernizácie na obecnej knižnici.

Dňa 26.9.2024 sa konalo zasadnutie MAS Dvory a okolie, obsahom ktorého boli aktuálne informácie, a to:

* Stav implementácia stratégie CLLD v rámci PRV 2014 - 2022.
* Dotačný nástroj 1 LEADER NSK pre rok 2024.
* Aktuálne z kancelárie MAS.

Dňa 26.9.2024 sa konalo zasadnutie združenia Dvory a okolie, obsahom ktorého boli aktuálne informácie, a to: následky neuzatvorenia kolektívnej zmluvy vyššieho stupňa, informácie k novele zákona o verejnom obstarávaní, informácie k výzve na podporu športu pre obce do 3000 obyvateľov, novela zákona o sociálnych službách, podpisovanie elektronických dokumentov, informácie o projekte „Baterkáreň v Šuranoch“, atď.

V súvislosti s možnými klimatickými katastrofami boli Okresným úradom v Nových Zámkoch zaslané letáky s odporúčaním, čo robiť pri silnom vetre, povodniach, silnom daždi a zosuvoch pôdy. Tieto budú distribuované do každej domácnosti na území obce.

Dňa 01.10.2024 bola odoslaná žiadosť obce Rúbaň na Dobrovoľnú požiarnu ochranu Bratislava o zaradenie dobrovoľného hasičského zboru do kategórie „C“ na rok 2025.

Dňa 03.10.2024 sa naši obyvatelia rozlúčili s našim pánom farárom, otcom Karolom, ktorý zomrel 27.9.2024. Rozlúčková svätá omša sa konala v rímskokatolíckom kostole sv. Imricha v Rúbani. Následne boli jeho pozostatky prevezené do jeho rodnej obce Veľký Ďur, kde sa konal pohrebný obrad. Česť jeho pamiatke!

Dňa 03.10.2024 sa konalo spoločné verejné prerokovanie navrhovanej činnosti „Veterný park Rúbaň“ o 17.00 hodine v priestoroch kultúrneho domu v Rúbani.

Dňa 15.10.2024 sa vykonal štatutárny audit účtovníctva obce za obdobie január až september 2024.

Dňa 20.10.2024 sa uskutočnilo dôstojné podujatie, a to stretnutie so seniormi. Podujatie sa konalo v priestoroch kultúrneho domu a bolo obohatené vystúpením maďarského umelca Róberta Gergelya.

Dňa 22.10.2024 sa vykonala revízia plynových zariadení odborne spôsobilou osobou. Nové komíny na bytových domoch sú nainštalované.

Dňa 22.10.2024 boli našou obcou dopravcovi Arriva Nové Zámky, a.s. predložené návrhy na zabezpečenie autobusovej dopravy pre obyvateľov obce Rúbaň pre obdobie platnosti 2024/2025.

Dňa 23.10.2024 bol doručený list Regionálneho úradu zdravotníctva v Nových Zámkoch o výskyte vtáčej chrípky na farme Novogalu. Informácie boli zverejnené obvyklým spôsobom.

Dňa 26.10.2024 sa v škôlke budú konať jesenné tvorivé dielne.

Hody v našom rímskokatolíckom kostole sv. Imricha sa budú konať dňa 3.11.2024.

Starostka obce dala priestor poslancom na tlmočenie nápadov, názorov.

*Gábor Pócs, poslanec:*

* *navrhuje začiatkom decembra usporiadať vianočné trhy, pripraviť malé pohostenie (čaj, varené víno, vatra), hudba, predaj*
* *upozornil na slabú svietivosť verejného osvetlenie na ulici v mieste jeho bydliska*

*Ing. Štěpánka Zacharová, starostka obce:*

* *privítala návrh na predvianočné aktivity a požiadala o predloženie návrhu scenára akcie, aby podujatie bolo čo najlepšie pripravené*

*Štefan Juhász , poslanec:*

* *dopyt k očkovaniu psov*

*PaedDr. Kristína Pócsová, poslanec:*

* *cirkevný zbor plánuje usporiadať vianočný koncert v miestnom kostole sv. Imricha*

**14/ Interpelácie**

Na dnešné rokovanie neboli predložené žiadne interpelácie.

**15/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Gábor Pócs

V Rúbani dňa 25.10.2024

Zapisovateľka: Erika Csölleová